افغانی لوگ

افغان (پشتو: افغانان؛ دری: افغان‌ها) افغانستان کے شہری اور باشندے ہیں، نیز ان کی اولادیں جو افغان مہاجرین کے طور پر دنیا بھر میں آباد ہیں۔ افغانستان مختلف نسلی گروہوں پر مشتمل ملک ہے، جن میں پشتون، تاجک، ہزارہ اور ازبک نمایاں ہیں۔ افغان عوام کی تین بڑی زبانیں دری، پشتو اور جنوبی ازبکی ہیں۔
افغان معاشرہ اپنی تاریخی روایات، قبائلی نظام اور مذہبی وابستگی کی وجہ سے خطے میں منفرد حیثیت رکھتا ہے۔ افغان شناخت کئی صدیوں سے مزاحمت، خود مختاری اور ثقافتی فخر کی علامت رہی ہے۔ ان کے معاشرتی ڈھانچے میں خاندانی وفاداری، قبائلی اتحاد اور میزبانی کے اصول بنیادی کردار ادا کرتے ہیں۔

 ماخذِ لفظ 

لفظ ’’افغان‘‘ (’’ابگان‘‘) کا قدیم ترین ذکر ساسانی سلطنت کے بادشاہ شاپور اول نے تیسری صدی عیسوی میں کیا تھا۔ بعض مؤرخین کے مطابق ’’افغان‘‘ کا مطلب ’’بہادر سوار‘‘ یا ’’گھڑ سوار‘‘ بھی لیا جاتا ہے۔ وقت کے ساتھ ساتھ یہ اصطلاح صرف پشتونوں کے لیے مخصوص نہ رہی بلکہ تمام شہریوں پر لاگو ہونے لگی، خاص طور پر 1964 کا افغان آئین کے بعد جب ’’افغان‘‘ کو تمام شہریوں کے لیے قومی شناخت کے طور پر تسلیم کیا گیا۔

 نسلی گروہ 

افغان مختلف نسلی پس منظر سے تعلق رکھتے ہیں۔ سب سے بڑے گروہ پشتون، تاجک، ہزارہ اور ازبک ہیں۔ ان میں ایرانی، ترک اور منگولی نسلوں کے اثرات پائے جاتے ہیں۔
ملک کی جغرافیائی ساخت، پہاڑی سلسلے اور وادیوں نے ان گروہوں کو جداگانہ ثقافتوں اور بولیوں میں تقسیم کر دیا ہے، تاہم تمام اقوام ایک مشترک قومی شناخت کے تحت افغان کہلاتی ہیں۔

 مذہب 

افغان زیادہ تر اسلام پر ایمان رکھتے ہیں۔ تقریباً 90 فیصد اہل سنت اور 10 فیصد اہل تشیع ہیں۔ دیگر اقلیتوں میں ہندو، سکھ، مسیحی، زرتشتی اور یہودی شامل ہیں۔
اسلام افغانوں کی روزمرہ زندگی میں مرکزی حیثیت رکھتا ہے، ان کی سیاست، سماجی ڈھانچے اور ثقافتی تقریبات سب اسی مذہبی شناخت سے وابستہ ہیں۔

 ثقافت 

افغان ثقافت کی تاریخ کم از کم تین ہزار سال پرانی ہے۔ ہخامنشی سلطنت کے دور سے لے کر آج تک یہاں کی تہذیب ایران، وسط ایشیا اور جنوبی ایشیا کی تہذیبوں کے اثر میں رہی ہے۔ افغانستان کے ہر صوبہ کی ثقافت جداگانہ ہے، جو جغرافیہ، زبان اور تاریخی حالات کی بنا پر منفرد رنگ اختیار کرتی ہے۔
افغان موسیقی، لوک داستانیں، قالین بافی اور روایتی خوراکیں دنیا بھر میں پہچانی جاتی ہیں۔ شعر و ادب، خاص طور پر خوشحال خان خٹک اور رحمان بابا جیسے شعرا کی تخلیقات، افغان ثقافت کا اہم حصہ ہیں۔

 مزید دیکھیے 

 افغان
 افغان مہاجرین
 افغانستان کا نام

 حوالہ جات 

 حوالہ جات 

زمرہ:افغان شخصیات
زمرہ:افغان قوم
زمرہ:افغان مہاجرین
زمرہ:افغان شخصیات
زمرہ:افغان قوم
زمرہ:افغان مہاجرین